Internet tarmog‘ida yangi Samsung Galaxy S8 smartfoniga doir videolavhalar va fotosuratlar paydo bo‘ldi. Mahsulotning o‘zi esa ikki oydan so‘ng rasman taqdim etilishi kerak. Bu haqda The Verge yozmoqda. Insayderlik ma’lumotiga ko‘ra, Galaxy S8 taqdimoti 2017 yil 29 mart kuniga belgilangan. Smartfonning orqa qopqog‘i Galaxy S7 modelini yodga soladi. Biroq, barmoq skanerining o‘rni o‘zgartirilgan. Uning old tomoni jiddiy o‘zgarishlarga uchragan. Endilikda egik displey telefon yuzasining 83 foizini egallagan. Bundan tashqari, Galaxy S8 modelida asosiy va yon tomondagi ikkita sensor tugmalar g‘oyib bo‘lgan. Samsung Galaxy S8 smartfonlari 2017 yil 21 apreldan sotuvga chiqarilishi rejalashtirilgan. Uning arzoni 799 (850 AQSh dollari), qimmati 899 (960 dollar) yevrodan sotiladi. Foto: Twitter .com@evleaks